b'\n_START_ARTICLE_\nSimon \xc3\x85kerstr\xc3\xb6m\n_START_SECTION_\nUra\n_START_PARAGRAPH_\n\xc3\x85kerstr\xc3\xb6m on Lule\xc3\xa5 HF:n kasvatti. H\xc3\xa4n pelasi juniorina sittemmin luulajalaisen Brooklyn Tigersin junioreissa. H\xc3\xa4n oli kaudella 2011\xe2\x80\x932012 seuran J18-junioreiden paras sy\xc3\xb6tt\xc3\xa4j\xc3\xa4 13 sy\xc3\xb6tt\xc3\xb6pisteell\xc3\xa4\xc3\xa4n. Kaudella 2012\xe2\x80\x932013 \xc3\x85kerstr\xc3\xb6m oli joukkueen paras pistemies ja sy\xc3\xb6tt\xc3\xa4j\xc3\xa4 tehoilla 11+17=28. Kaudeksi 2013\xe2\x80\x932014 h\xc3\xa4n siirtyi Lule\xc3\xa5 HF:n J20-junioreihin. Kaudeksi 2014\xe2\x80\x932015 \xc3\x85kerstr\xc3\xb6m siirtyi Ruotsin kolmanneksi korkeimmalle sarjatasolle Hockeyettan-joukkue Pite\xc3\xa5 HC:hen. H\xc3\xa4nen ensimm\xc3\xa4inen kautensa miesten peleiss\xc3\xa4 toi 35 runkosarjaottelussa tehot 6+21=27 ja kuudessa nousukarsintasarjan ottelussa yhden sy\xc3\xb6tt\xc3\xb6pisteen._NEWLINE_Kaudeksi 2015\xe2\x80\x932016 \xc3\x85kerstr\xc3\xb6m siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue HC Vita H\xc3\xa4steniin. H\xc3\xa4nen tulokaskautensa toi siell\xc3\xa4 39 runkosarjaottelussa tehot 2+6=8. Kaudeksi 2016\xe2\x80\x932017 \xc3\x85kerstr\xc3\xb6m siirtyi jatkamaan Allsvenskan-pelej\xc3\xa4\xc3\xa4n kaksivuotisella sopimuksella IF Bj\xc3\xb6rkl\xc3\xb6venin riveihin. Kaudella 2017\xe2\x80\x932018 h\xc3\xa4n sijoittui tehoilla 5+21=26 koko sarjan puolustajien pistep\xc3\xb6rssiss\xc3\xa4 seitsem\xc3\xa4nneksi._NEWLINE_\xc3\x85kerstr\xc3\xb6m siirtyi kaudeksi 2019\xe2\x80\x932020 1+1-vuotisella sopimuksella SM-liigajoukkue Porin \xc3\x84ssiin. H\xc3\xa4n teki miesten p\xc3\xa4\xc3\xa4sarjadebyyttins\xc3\xa4 runkosarjan avauskierroksella 13. syyskuuta 2019 paikallisvastustaja Rauman Lukkoa vastaan. \xc3\x85kerstr\xc3\xb6m merkittiin \xc3\x84ssien kolmospuolustajapariin Aleksi Varttisen viereen. H\xc3\xa4n sai ottelussa j\xc3\xa4\xc3\xa4aikaa 17.38 minuuttia. \xc3\x85kerstr\xc3\xb6m sai ottelussa my\xc3\xb6s sy\xc3\xb6tt\xc3\xb6pisteen Peter Tiivolan tekem\xc3\xa4\xc3\xa4n 2\xe2\x80\x931-voittomaaliin.\n_START_SECTION_\nMuuta\n_START_PARAGRAPH_\n\xc3\x85kerstr\xc3\xb6min is\xc3\xa4 Roger pelasi omalla urallaan puolustajana pudotuspelit mukaan lukien yli 900 Elitserien-ottelua. H\xc3\xa4n toimi Lule\xc3\xa5 HF:n kapteenina vuodet 1998\xe2\x80\x931995. Seura on j\xc3\xa4\xc3\xa4dytt\xc3\xa4nyt Roger \xc3\x85kerstr\xc3\xb6min pelinumeron 28. H\xc3\xa4n kuului my\xc3\xb6s Ruotsin vuoden 1993 MM-hopeaa voittaneeseen joukkueeseen. Rogerilla oli my\xc3\xb6s Vancouver Canucksin NHL-varaus vuodelta 1988, mutta h\xc3\xa4n ei kuitenkaan koskaan pelannut Pohjois-Amerikassa.'